GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/23-02/11

URBROJ: 2158-44-23-2

Osijek, 4. listopada 2023. godine

**Z A P I S N I K**

32. sjednica Školskog odbora Graditeljsko-geodetske škole Osijek održana je dana 4. listopada 2023. godine u knjižnici škole, na adresi Drinska 16a Osijek. Zbog velikog požara u tvrtki Drava International i preporuka Stožera civilne zaštite o zadržavanju u zatvorenim prostorima, Školski odbor je u jutarnjim satima dana 4. listopada 2023. godine donio odluku o promjeni lokacije održavanja sjednice, o čemu su svi članovi obaviješteni telefonskim putem kako bi imali vremena doći na sjednicu na adresu škole.

Poziv na sjednicu i zapisnik 31. sjednice upućen je svim članovima Školskog odbora dana 2. listopada 2023. godine.

### Nazočni članovi Školskog odbora:

Iz reda nastavnika: Marko Molnar, nastavnik

Gabrijela Anić, nastavnica

Predstavnici osnivača: Tihomir Štefić

Predstavnik roditelja: Ivana Nićin

Odsutni:

Predstavnik radnika: Marina Matić

Predstavnici osnivača: Antonio Mihalj

Mirko Ivković

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

Tea Tadić, stručni suradnik- psiholog

Ana Gorup, stručni suradnik- pedagog

***D n e v n i r e d***

1. Usvajanje zapisnika 31. sjednice Školskog odbora
2. Donošenje Školskog kurikuluma za školsku godinu 2023./24.
3. Donošenje Godišnjeg plana i programa rada za školsku godinu 2023./24.
4. Izvješće o pedagoškom radu za školsku godinu 2022./2023.
5. Prethodna suglasnost školskog odbora ravnatelju za sklapanje Aneksa ugovora o radu na određeno vrijeme zbog povećanja satnice- uvećanje količine sati nastave- nastavnici hrvatskog jezika Amaliji Bošnjak
6. Donošenje Pravilnika o radu
7. Imenovanje voditelja ŠK „Grados“
8. Imenovanje povjerenstva i tima za kvalitetu
9. Davanje suglasnosti za sklapanje ugovora za Erasmus akreditaciju2023-1-HR01-KA121-VET-000130699
10. Razno, pitanja i prijedlozi

**T. 1.** Jednoglasno usvojen zapisnik 31. sjednice školskog odbora.

**T. 2**. Prijedlog Školskog kurikuluma obrazložile su stručne suradnice pedagoginja i psihologinja uz pratnju i podršku ravnatelja, kao što je u pisanom materijalu u privitku ovog zapisnika. Prijedlog je utvrđen prethodno na Nastavničkom vijeću i Vijeću roditelja. Bez rasprave jednoglasno je donijeta

**O D L U K A**

**Donosi se Školski kurikulum Graditeljsko-geodetske škole Osijek za školsku godinu 2023./24. u tekstu kao što je u privitku ove Odluke.**

**T. 3.** Prijedlog Godišnjeg plana i programa rada za školsku godinu 2023./2024. obrazložile su stručne suradnice pedagoginja i psihologinja uz pratnju i podršku ravnatelja, kao što je u pisanom materijalu u privitku ovog zapisnika. Prijedlog je utvrđen prethodno na Nastavničkom vijeću i Vijeću roditelja. Bez rasprave jednoglasno je donijeta

**O D L U K A**

**Donosi se Godišnji plan i programa rada** **Graditeljsko-geodetske škole Osijek za školsku godinu 2023./24. u tekstu kao što je u privitku ove Odluke.**

**T. 4.** Izvješće o pedagoškom radu škole za školsku godinu 2022./23. obrazložile su stručne suradnice pedagoginja i psihologinja uz pratnju i podršku ravnatelja. Pisano izvješće je u privitku zapisnika i čini njegov sastavni dio. Izvješće sadrži pregled realizacije Školskog kurikuluma i Godišnjeg plana i programa rada za školsku godinu 2022./23. Nakon izlaganja pedagoginje nije bilo rasprave te je jednoglasno je donijeta

**O D L U K A**

**Usvaja se Izvješće o realizaciji Školskog kurikuluma i Godišnjeg plana i programa rada Graditeljsko-geodetske škole Osijek za školsku godinu 2022./23. u tekstu kao što je u privitku ove Odluke.**

**T. 5.** Ravnatelj od školskog odbora traži prethodnu suglasnost za sklapanje Aneksa ugovora o radu na određeno vrijeme zbog povećanja satnice- uvećanje količine sati nastave- nastavnici hrvatskog jezika **Amaliji Bošnjak.**

Naime, nastavnica Amalija Bošnjak je zaposlen na neodređeno vrijeme Ugovorom o radu od 8. srpnja 2020. godine, KLASA: 112-01/20-01/29, URBROJ: 2158-44-20-02 na 12 sati rada tjedno. Ravnatelj ovim putem traži suglasnost za sklapanje Aneksa ugovora o radu zbog uvećanja sati nastave, na 14 sati rada tjedno, odnosno 2,8 sati dnevno, počevši odmah, do kraja školske godine 2023./2024., odnosno do 31. kolovoza 2024. godine. Prigovora na prijedlog nije bilo, te je jednoglasno donijeta:

**O D L U K A**

Daje se prethodna suglasnost u vezi sa zasnivanjem radnog odnosa, odnosno sklapanjem Aneksa ugovora o radu na neodređeno vrijeme **zbog uvećanja količine sati nastave s radnicom Amalijom Bošnjak, za radno mjesto nastavnice hrvatskog jezika i književnosti** na 14 sati rada tjedno, odnosno 2,8 sati dnevno, počevši odmah, do kraja školske godine 2023./2024., odnosno do 31. kolovoza 2024. godine.

Ova Odluka stupa na snagu danom donošenja.

**T. 6.** Uvodničar je tajnica Ines Šitum Kulić. Upoznala je članove Školskog odbora sa sadržajem Pravilnika o radu i pravnim temeljem za njegovo donošenje. Prije sjednice Školskog odbora, izvršeno je Savjetovanje sa sindikalnim povjerenikom(u funkciji radničkog vijeća) Ivicom Belićem. Sindikalni povjerenik nije imao zamjerke na Pravilnik o radu te je isti prezentiran Školskom odboru.

Nakon kraće rasprave jednoglasno je donijeta

**O D L U K A**

**.**

**Donosi se Pravilnik o radu za Graditeljsko-geodetsku školu Osijek, kao što je u privitku ove odluke.**

**T. 7.**

Na prijedlog ravnatelja, SNJEŽANA MERČEP, prof. na radnom mjestu nastavnikce Tjelesne i zdravstvene kulture u Graditeljsko-geodetskoj školi Osijek imenovana je voditeljicom Školskog sportskog društva »GRADOS« za školsku godinu 2023./24.

Nakon izlaganja nije bilo rasprave te je jednoglasno je donijeta

**O D L U K A**

SNJEŽANA MERČEP, prof. na radnom mjestu nastavnice Tjelesne i zdravstvene kulture u Graditeljsko-geodetskoj školi Osijek imenuje se voditeljicom Školskog sportskog društva »GRADOS« za školsku godinu 2023./24.

**T. 8.**

Prijedlog Imenovanja povjerenstva i tima za kvalitetu izložile su stručne suradnice pedagoginja i psihologinja uz pratnju i podršku ravnatelja. Nakon izlaganja nije bilo rasprave te je jednoglasno je donijeta

**O D L U K A**

Imenuje se povjerenstvo i tim za kvalitetu u sastavu kako slijedi:

ŠKOLSKI TIM ZA SAMOVREDNOVANJE:

* Tea Tadić, mag. psych. – voditelj tima i koordinator samovrednovanja
* Lidija Brod, mag. paed. (zamjena Ana Gorup, mag. paed.) – stručni suradnik pedagog
* Margareta Trconić, mag. ing. geodezije

POVJERENSTVO ZA KVALITETU ČINE:

* Učenica Tena Sušac, 4. a2 r.
* Roditelj Robert Krišto, predstavnik roditelja u Vijeću (1. b r.)
* Irena Ištoka Otković, dionik na prijedlog osnivača
* Darko Pšihistal, mag. cin., koordinator kvalitete, ravnatelj
* Stela Macakanja Baćić, prof. hrvatskog jezika i književnosti

**T. 9.**

Ravnatelj je od školskog odbora zatražio prethodnu suglasnost za sklapanje Ugovora za Erasmus, PROJEKT 2023-1-HR01-KA121-VET-000130699, koji će se sklopiti između Graditeljsko- geodetske škole Osijek i Agencije za mobilnost i programe Europske unije. Vrsta aktivnosti: KA1 u području strukovnog obrazovanja i osposobljavanja. Dodijeljeni iznos bespovratnih sredstava iznosi 50.060,00 EUR. Trajanje projekta je 15 mjeseci, počevši od 1. lipnja 2023. godine do 31. kolovoza 2024. godine.

Ugovor je tajnica škole predstavila prisutnim članovima Školskog odbora te se isti nalazi u privitku ovog Zapisnika.

Nakon izlaganja nije bilo rasprave te je jednoglasno je donijeta

**O D L U K A**

Graditeljsko- geodetskoj školi Osijek, odobrava se stjecanje i raspolaganje financijskim sredstvima u oviru projekta ERASMUS+ za 2023. godinu, broj projekta: 2023-1-HR01-KA121-VET-000130699, za ključnu aktivnost KA1 u području strukovnog obrazovanja i osposobljavanja, vrijednosti 50.060,00 EUR, temeljem Ugovora s Agencijom za mobilnost i programe Europske unije o dodjeli bespovratnih sredstava od 18. lipnja 2023. godine.

**T. 10.**

Tajnica je, skupa sa pedagoginjom i psihologinjom, za kraj sjednice istaknula kako se u šk. g. 2023./2024. godine u 1d razred, zanimanje: keramičar- oblagač upisao gluhonijemi učenik, za kojeg je, u koordinaciji s Osnivačem i Upravnim odjelom za obrazovanje i mlade raspisan natječaj kako bi zaposlili adekvatnu osobu- stručno- edukacijskog posrednika. Radni zadaci stručnog komunikacijskog posrednika obuhvaćaju zadatke kojima daje komunikacijsku potporu gluhim, nagluhim i gluhoslijepim učenicima u onom sustavu komunikacije koji preferira gluhi, nagluhi ili gluhoslijepi učenik: hrvatski znakovni jezik, prilagođeni hrvatski znakovni jezik (taktilni, locirani, vođeni) ili ostale sustave komunikacije koji se temelje na hrvatskome jeziku (simultana znakovno-govorna komunikacija, ručne abecede, titlovanje ili daktilografija, očitavanje govora s lica i usana, pisanje na dlanu i korištenje tehničkih pomagala).

U skladu s navedenim, a s obzirom na nedostatak kvalificiranih osoba na tržištu rada za pružanje navedene podrške, kao škola se nadamo da ćemo u što skorije vrijeme zaposliti stručnjaka za navedeno te kako će učeniku biti olakšano pohađanje nastave.

Sjednica je završila 4. listopada 2023. godine u 11:55 sati.

**Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.